ai4bharat/Pralekha huggingface dataset:
ஆயுஷ்
நவம்பர் 13 ஆயுர்வேத தினம் : பிரதமர் 2 ஆயுர்வேத மையங்களை நாட்டுக்கு அர்ப்பணிக்கிறார்
எதிர்காலத் தேவைக்கு 2 ஆயுர்வேத மையங்களை, 5வது ஆயுர்வேத தினமான நவம்பர் 13ம் தேதி அன்று, பிரதமர் நாட்டுக்கு அர்ப்பணிக்கிறார். இவை ஜாம்நகரில் உள்ள ஆயுர்வேத கல்வி மற்றும் ஆராய்ச்சி மையம், ஜெய்ப்பூரில் உள்ள தேசிய ஆயுர்வேத மையம் ஆகியவையாகும். இரண்டும், நாட்டின் முன்னணி ஆயுர்வேத மையங்கள். ஐடிஆர்ஏ-வுக்கு நாடாளுமன்ற சட்டம் மூலம் தேசிய முக்கியத்துவ அந்தஸ்து வழங்கப்பட்டுள்ளது. என்ஐஏ-வுக்கு, நிகர்நிலை பல்கலைக்கழக அந்தஸ்தை பல்கலைக்கழக மானியக் குழு வழங்கியுள்ளது.
ஆயுஷ் அமைச்சகம், கடந்த 2016ம் ஆண்டிலிருந்து தன்வந்தரி பிறந்த தினத்தில் ஆயுர்வேத தினத்தை கடைபிடித்து வருகிறது. இந்தாண்டு நவம்பர் 13ம் தேதி ஆயுர்வேத தினம் வருகிறது.
தற்போதுள்ள கொவிட்-19 சூழலைக் கருத்தில் கொண்டு, 5வது ஆயுர்வேத தினம், தேசிய அளவிலும், சர்வதேச அளவிலும் மெய்நிகர் முறையில் கடைப்பிடிக்கப்படுகிறது. இந்த இரண்டு ஆயுர்வேத மையங்களையும் நாட்டுக்கு பிரதமர் அர்ப்பணிக்கும் நிகழ்ச்சி, ‘மைகவ்’ இணையதளத்தில் https://pmevents.ncog.gov.in நவம்பர் 13ம் தேதி காலை 10.30 மணியிலிருந்து ஒளிபரப்பப்படும். மைகவ் இணையதளத்தில் பதிவு செய்து, இதில் பங்கேற்க அனைவரையும், ஆயுஷ் அமைச்சகம் வரவேற்கிறது.
ஐடிஆர்ஏ, ஜாம்நகர் : இது நாடாளுமன்ற சட்டம் மூலம் சமீபத்தில் உருவாக்கப்பட்டது. இந்த மையம் உலகத்தரம் வாய்ந்த சுகாதார நிறுவனமாக உருவாகவுள்ளது. ஐடிஆர்ஏ மையத்தில் 12 துறைகள், 3 பரிசோதனைக் கூடங்கள் மற்றும் 3 ஆராய்ச்சிக் கூடங்கள் உள்ளன. பாரம்பரிய மருந்து ஆராய்ச்சியில் இது முன்னணி நிறுவனம். இங்கு தற்போது 33 ஆராய்ச்சித் திட்டங்கள் மேற்கொள்ளப்படுகின்றன. ஜாம்நகரில் உள்ள குஜராத் ஆயுர்வேத பல்கலைக்கழக வளாகத்தில் இருந்த நான்கு ஆயுர்வேத மையங்களின் தொகுப்பை இணைத்து ஐடிஆர்ஏ உருவாக்கப்பட்டுள்ளது. இது ஆயர்வேத துறையில் தேசிய முக்கியத்துவ அந்தஸ்து பெற்ற முதல் மையம் ஆகும். இந்த தரம் உயர்த்தலின் மூலம், ஆயுர்வேத கல்வியின் தரத்தை மேம்படுத்துவதில் ஐடிஆர்ஏவுக்கு தன்னாட்சி அதிகாரம் கிடைக்கும். நவீன சர்வதேச தரத்துக்கு ஏற்ற வகையில் இது ஆயுர்வேதக் கல்வியை அளிக்கும். மேலும், இது, ஆயுர்வேதத்துக்கு சமகால உந்துதலை அளிக்க, ஆயுர்வேத மையங்களுக்கு இடையே ஒழுங்குமுறை ஒத்துழைப்பை உருவாக்கும்.
என்ஐஏ, ஜெய்ப்பூர்: நாட்டின் புகழ்பெற்ற ஆயுர்வேத மையமான என்ஐஏவுக்கு நிகர்நிலை பல்கலைக்கழக அந்தஸ்து வழங்கப்பட்டுள்ளது. 175 ஆண்டு பாரம்பரியத்தின் வாரிசாக, கடந்த சில தசாப்தங்களாக ஆயுர்வேதத்தைப் பாதுகாக்கவும், முன்னேற்றவும், என்ஐஏ-வின் பங்கு குறிப்பிடத்தக்கது. தற்போது, என்ஐஏ மையத்தில் 14 துறைகள் உள்ளன. இந்த மையத்தில் ஆசிரியர்-மாணவர் விகிதம் நன்றாக உள்ளது. 2019-20ம் ஆண்டில் 955 மாணவர்களும், 75 பேராசிரியர்களும் உள்ளனர். ஆயுர்வேதாவில் சான்றிதழ் படிப்பு முதல் டாக்டர் பட்டப்படிப்பு வரை இந்த மையம் கற்பிக்கிறது. நவீன தொழில்நுட்பத்துடன் கூடிய ஆய்வுக் கூடங்கள் இங்கு உள்ளன. ஆராய்ச்சி நடவடிக்கையில் என்ஐஏ முன்னணி நிறுவனமாக உள்ளது. தற்போது, இது 54 ஆராய்ச்சித் திட்டங்களை மேற்கொண்டு வருகிறது. நிகர்நிலை பல்கலைக்கழக அந்தஸ்து அளிக்கப்பட்டதன் மூலம், இந்த தேசிய மையம், சுகாதாரம், கல்வி, ஆராய்ச்சியில் புதிய உச்சத்தைத் தொடவுள்ளது.
மேலும் தகவல்களுக்கு இந்த ஆங்கில செய்திக் குறிப்பைக் காணவும்;
https://pib.gov.in/PressReleasePage.aspx?PRID=1672190
உள்துறை அமைச்சகம்
கார்கில் வெற்றி தினத்தை முன்னிட்டு நாட்டு மக்களுக்கு மத்திய உள்துறை அமைச்சர் திரு அமித் ஷா வாழ்த்து
கார்கில் வெற்றி தினத்தை முன்னிட்டு நாட்டு மக்களுக்கு மத்திய உள்துறை அமைச்சர் திரு அமித் ஷா வாழ்த்து தெரிவித்துள்ளார்.
கார்கில் போரில் பங்குபெற்ற துணிச்சல் நிறைந்த அனைத்து வீரர்களையும் தமது டிவிட்டர் பதிவு ஒன்றில் நினைவுக் கூர்ந்துள்ள அவர், “உங்களது ஈடு இணையில்லா வீரம், துணிச்சல் மற்றும் தியாகம் ஆகியவை கார்கிலின் அணுகமுடியாத மற்றும் சவால் மிகுந்த உயரங்களில் மூவர்ண கொடியை மீண்டும் வெற்றிகரமாக பறக்க வைத்தன,” என்று குறிப்பிட்டார்.
“நாட்டின் பெருமையை தக்க வைத்த உங்களின் அர்பணிப்புக்கு நாடு நன்றியுடன் தலை வணங்குகிறது,” என்று அவர் மேலும் பதிவிட்டுள்ளார்.
-----
(Visitor Counter : 207
சுகாதாரம் மற்றும் குடும்ப நலத்துறை அமைச்சகம்
இதுவரை இல்லாத அளவில் ஒரே நாளில் 88.13 லட்சம் கொவிட்-19 தடுப்பூசி டோஸ்களை செலுத்தி இந்தியா மாபெரும் சாதனை
மாபெரும் சாதனையாக, இந்தியா நேற்று சுமார் 88 லட்சம்  கொவிட்-19 தடுப்பூசிகளைச் செலுத்தியது.
தற்போதைய கட்ட தடுப்பூசித் திட்டத்தை, மாண்புமிகு பிரதமர் கடந்த ஜூன் 7ஆம் தேதி அறிவித்த போது, அனைத்து மக்களும் தடுப்பூசி செலுத்திக் கொள்ள வேண்டும் எனவும், தகுதியான அனைவரையும், கொவிட்-19 தடுப்பூசி செலுத்திக் கொள்ள ஊக்குவிக்க வேண்டும் எனவும் அழைப்பு விடுத்தார். தற்போதைய சாதனை, கொவிட்-19 தொற்றுக்கு எதிரான போராட்டத்தில், மத்திய அரசு மீது மக்கள் வைத்துள்ள நம்பிக்கையைக் காட்டுகிறது. தேசிய அளவிலான கொவிட்-19 தடுப்பூசித் திட்டத்தின் வேகத்தை அதிகரிக்கவும், விரிவுபடுத்தவும் மத்திய அரசு உறுதியாக உள்ளது. அதிகளவிலான தடுப்பூசிகள் கிடைப்பதன் மூலம், தடுப்பூசி செலுத்தும் பணி தீவிரப்படுத்தப்பட்டுள்ளது. நன்கு திட்டமிடுவதற்காகவும், தடுப்பூசி விநியோகத்தை ஒழுங்குபடுத்துவதற்காகவும், மாநிலங்கள் மற்றும் யூனியன் பிரதேசங்களுக்கு கிடைக்கும் தடுப்பூசி நிலவரங்கள் 15 நாட்களுக்கு முன்பே தெரிவிக்கப்படுகின்றன.
88.13 லட்சம் டோஸ் தடுப்பூசிகள் செலுத்தியன் மூலம், மொத்தம் செலுத்தப்பட்ட தடுப்பூசிகளின் எண்ணிக்கை 55.47 கோடியாக  அதிகரித்துள்ளது. இதன் மூலம் வயது வந்த 46 சதவீதம் இந்தியர்கள் முதல் டோஸ் தடுப்பூசியைச் செலுத்திக் கொண்டுள்ளனர். 13 சதவீதம் பேர் இரண்டு டோஸ் தடுப்பூசிகளையும் செலுத்திக் கொண்டு கொவிட்-19க்கு எதிரான பாதுகாப்பை பெற்றுள்ளனர்.
------
(
சுரங்கங்கள் அமைச்சகம்
மூன்று நாள் சர்வதேச புவியியல் மாநாடு தில்லியில் நிறைவடைந்தது
"அடுத்த தசாப்தத்திற்கான புவி அறிவியல்: சவால்கள் மற்றும் சமூகம்" என்ற கருப்பொருளில் மூன்று நாள் சர்வதேச புவி அறிவியல் நிகழ்வான 36-வது சர்வதேச புவியியல் மாநாடு நேற்று நிறைவு பெற்றது.
புவியியல் செயல்முறைகள், ஓபியோலைட் அடைப்பு, இமயமலையில் மேலோடு தடித்தல் மற்றும் உருமாற்றம், புவியியல் கரியமில சேமிப்பு உள்ளிட்டவை குறித்து மாநாட்டின் மூன்றாவது நாளில் விவாதிக்கப்பட்டது.
மார்ச் 22, 2022 அன்று “உலக தண்ணீர் தினத்தை” கொண்டாடும் வகையில், ஷிவ் நாடார் பல்கலைக்கழகத்தை சேர்ந்த புகழ்பெற்ற புவியியலாளரான பேராசிரியர் மிஹிர் ஷா மற்றும் ஏ சி டபுள்யு ஏ டி ஏ எம்மை சேர்ந்த உமா அஸ்லேகர் ஆகியோரைக் கொண்டு “அறிவியலை மீண்டும் தண்ணீருக்குள் கொண்டு வருதல்: இந்தியாவில் நிலையான நிலத்தடி நீர் மேலாண்மைக்கான சவால்கள்” என்ற தலைப்பில் உரை நடத்தப்பட்டது.
நிலத்தடி நீர் வள மேலாண்மை குறித்து உரையின் போது வலியுறுத்தப்பட்டது. நீர் மேலாண்மை மற்றும் பாதுகாப்பிற்காக இயற்கை விவசாயத்தை வலுவாக வலியுறுத்த வேண்டியதன் அவசியத்தையும் அவர் குறிப்பிட்டார்.
இந்தியாவின் 36-வது சர்வதேச புவியியல் மாநாட்டில் கலந்து கொண்ட அனைவருக்கும் நன்றி தெரிவிக்கும் வகையில், எஃப் என் ஏ-வை சேர்ந்த பேராசிரியர் டி எம் பானர்ஜி நிறைவுரையை வழங்கினார்.
முன்னதாக, பாதுகாப்பான மற்றும் ஆரோக்கியமான பூமியை உருவாக்க இயக்கவியலைப் புரிந்துகொள்வது, நிலையான வளர்ச்சியை ஊக்குவித்தல், புவி அறிவியல் துறையில் பாலின ஏற்றத்தாழ்வுகளைக் குறைத்தல், புவி அறிவியலை நன்கு புரிந்துகொள்வது, பருவநிலை மாற்றங்கள் மற்றும் புவி அபாயங்களைக் கணித்தல் மற்றும் தணித்தல் ஆகியவை பற்றி விவாதங்கள் நடைபெற்றன.
மூன்று நாள் நிகழ்வில் உலகம் முழுவதிலுமிருந்து சுமார் 7000 பங்கேற்பாளர்கள் கலந்து கொண்டனர். மார்ச் 20-ம் தேதி அன்று மாநாட்டின் தொடக்க நிகழ்வில் மத்திய நிலக்கரி, சுரங்கங்கள் மற்றும் நாடாளுமன்ற விவகாரங்கள் அமைச்சர் திரு பிரகலாத் ஜோஷி, நிலக்கரி, சுரங்கம் மற்றும் ரயில்வே இணை அமைச்சர் திரு ராவ்சாகேப் பாட்டீல் தன்வே, தகவல் தொடர்புத் துறை இணை அமைச்சர் திரு தேவுசின் சவுகான் மற்றும் மத்திய அறிவியல் மற்றும் தொழில்நுட்பம் இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங் உள்ளிட்டோர் உரையாற்றினர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1808633
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 219.56 கோடி 95 கோடி 2-வது தவணை மற்றும் 22.03 கோடி) முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 42,864 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 23,193 கொவிட் சிகிச்சை பெறுபவர்கள் எண்ணிக்கை 0.05 சதவீதமாக உள்ளது.
குணமடைந்தோர் விகிதம் தற்போது 98.76 சதவீதம்
கடந்த 24 மணி நேரத்தில் 1,557 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,40,91,906 என அதிகரித்துள்ளது.
கடந்த 24 மணி நேரத்தில் 1,334 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 90.01 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 87,905 கொவிட் பரிசோதனைகள் செய்யப்பட்டுள்ளன.
PIB Headquarters
மழைநீர் சேகரிப்பு விழிப்புணர்வு சைக்கிள் பேரணி
சென்னை, ஆகஸ்ட் 5, 2019
மழைநீரை சேகரிக்க வேண்டியதன் அவசியம் குறித்து, பொதுமக்களிடையே விழிப்புணர்வு ஏற்படுத்தும் விதமாக, மத்திய தொழிலக பாதுகாப்புப் படை சார்பில், சென்னையில் இன்று மாபெரும் சைக்கிள் பேரணி நடைபெற்றது. சென்னை பெசன்ட் நகர், ராஜாஜி பவனில் உள்ள மத்திய தொழிலக பாதுகாப்புப் படையின் தென்மண்டல தலைமையகம் சார்பில் நடைபெற்ற இந்த மழைநீர் சேகரிப்பு  சைக்கிள் பேரணியை, தமிழக காவல்துறை கூடுதல் தலைமை இயக்குநர் திரு. சந்தீப் ராய் ரத்தோர், தொழிலக பாதுகாப்புப் படை டி.ஐ.ஜி. திரு. ஜி.எஸ்.ஆர். ராஜு மற்றும் அரிமா சங்க  நிர்வாகிகள் கொடியசைத்து தொடங்கி வைத்தனர்.
எல்லைப் பாதுகாப்புப் படையின் அதிகாரிகள், காவலர்கள் மற்றும் பெண் பணியாளர்கள் உள்ளிட்டோர் இந்த விழிப்புணர்வு பேரணியில் பங்கேற்று, மழைநீரை சேரிக்க வேண்டியதன் அவசியம் குறித்து பொதுமக்களிடையே எடுத்துரைத்தனர்.
பிரதமர் அலுவலகம்
குஜராத் மாநிலம் உதயமான தினத்தையொட்டி பிரதமர் வாழ்த்து
குஜராத் மாநிலம் உதயமான தினத்தையொட்டி பிரதமர் திரு நரேந்திர மோடி வாழ்த்துகளைத் தெரிவித்துள்ளார்.
இது குறித்து அவர் விடுத்துள்ள ட்விட்டர் பதிவில் கூறியிருப்பதாவது:
“குஜராத் மாநிலம் உதய தின வாழ்த்துகள். குஜராத் மாநிலம் எல்லா துறைகளிலும் முன்னேறி வருவதுடன், தனது தனித்துவமான கலாச்சாரத்திலும் ஒளிர்கிறது. இந்த மாநிலம் எதிர்வரும் காலங்களில் வளர்ச்சியின் அடுத்தகட்ட இலக்குகளை எட்ட வேண்டும் என பிரார்த்திக்கிறேன்”.
பிரதமர் அலுவலகம்
முன்னாள் பிரதமர் திருமதி. இந்திரா காந்தியின் பிறந்தநாளில் பிரதமர் அவருக்கு புகழாரம்
முன்னாள் பிரதமர் திருமதி. இந்திரா காந்தியின் பிறந்தநாளான இன்று, பிரதமர் திரு.நரேந்திர மோடி அவருக்கு புகழஞ்சலி செலுத்தியுள்ளார்.
பிரதமர் பகிர்ந்துள்ள டுவிட்டர் பதிவில், “முன்னாள் பிரதமர் திருமதி. இந்திரா காந்தியின் பிறந்தநாளான இன்று அவருக்கு மரியாதை செலுத்துகிறேன். திருமதி. இந்திரா காந்தி அவர்களுக்கு எனது புகழஞ்சலிகள்” என்று கூறியுள்ளார்.
உள்துறை அமைச்சகம்
ஜம்மு காஷ்மீரில் வெளிப்படைத்தன்மையுடன் கூடிய வளர்ச்சியை உருவாக்குவதற்கான திட்டங்கள் குறித்து மத்திய அமைச்சர் திரு அமித் ஷா விரிவான ஆய்வு
பிரதமர் திரு நரேந்திர மோடி வகுத்தளித்த “வெளிப்படைத்தன்மையுடன் கூடிய வளர்ச்சி” எனும் லட்சியத்துடன் ஜம்மு காஷ்மீரில் செயல்படுத்தப்பட்டு வரும் பல்வேறு வளர்ச்சி பணிகள் குறித்து மத்திய உள்துறை அமைச்சர் திரு அமித் ஷா புது தில்லியில் இன்று ஆய்வு நடத்தினார்.
ஜம்மு காஷ்மீர் மக்களின் ஒட்டுமொத்த வளர்ச்சி மற்றும் நலன் திரு மோடி அரசின் முதன்மை முன்னுரிமை என்று திரு அமித் ஷா கூறினார். ஜம்மு காஷ்மீரில் மத்திய அரசு திட்டங்கள் 90 சதவீதம் சென்றடைந்திருப்பது குறித்து உள்துறை அமைச்சர் பாராட்டு தெரிவித்தார். கொவிட் தடுப்பு மருந்து வழங்கல் நடவடிக்கை ஜம்மு காஷ்மீரில் 76 சதவீத இலக்கை எட்டியிருப்பதற்கும், நான்கு மாவட்டங்களில் 100 சதவீத இலக்கை எட்டியிருப்பதற்கும் துணைநிலை ஆளுநர் மற்றும் அவரது குழுவினருக்கு திரு அமித் ஷா பாராட்டு தெரிவித்தார்.
பிரதமரின் வளர்ச்சி தொகுப்பு, முன்னுரிமை மற்றும் முக்கிய திட்டங்கள் மற்றும் தொழில் வளர்ச்சி திட்டங்கள் விரைந்து செயல்படுத்தப்பட வேண்டும் என்று உள்துறை அமைச்சர் தெரிவித்தார். பாகிஸ்தான் ஆக்கிரமிப்பு ஜம்மு காஷ்மீர், மேற்கு பாகிஸ்தானில் இருந்த வந்த அகதிகள் மற்றும் காஷ்மீரில் இருந்து ஜம்முவுக்கு இடம் பெயர்ந்தவர்களுக்கு அகதிகள் தொகுப்பின் பலன்கள் விரைந்து கிடைப்பதை உறுதி செய்யுமாறு அவர் வலியுறுத்தினார்.
3000 மெகாவாட் பாகல் டல் மற்றும் கீரு நீர் மின்சார திட்டங்களை தொடங்குமாறும், 3300 மெகாவாட் திட்டங்களை விரைவுபடுத்துமாறும் அவர் அறிவுறுத்தினார்.
அதிகமானோருக்கு வேலைவாய்ப்பை வழங்க மகாத்மா காந்தி தேசிய ஊரக வேலைவாய்ப்பு உறுதி திட்டத்தை விரிவுபடுத்துமாறு மத்திய உள்துறை அமைச்சர் கேட்டுக்கொண்டார். விவாசாயிகளின் வருமானத்தை அதிகரிக்க நவீன தொழில்நுட்பங்கள் பயன்படுத்தப்பட வேண்டும் என்றும், ஒரு மாவட்டத்தில் குறைந்தபட்சம் ஒரு வேளாண் சார்ந்த நிறுவனத்தையாவது நிறுவ வேண்டும் என்றும் அவர் கேட்டுக்கொண்டார்.
ஆப்பிள் உற்பத்தியின் தரமும், அடர்த்தியும் அதிகரிக்கப்பட்டு, ஆப்பிள் விவசாயிகளுக்கு அதிக வருமானம் கிடைப்பதை உறுதி செய்ய வேண்டும் என்றார் அவர்.
தொழில் கொள்கையின் பலன்கள் சிறு தொழில்களுக்கும் கிடைக்க வேண்டும் என்று மத்திய உள்துறை அமைச்சர் கூறினர். இளைஞர்களுக்கு வேலைவாய்ப்புகள் வழங்குவதற்கான முயற்சிகளையும், பொது தளத்தில் உள்ள அனைத்து வளர்ச்சி பணிகளுக்கும் புவிசார் குறியீடு வழங்கும் அமைப்புசார் சீர்திருத்தங்களையும், அரசு மின்னணு சந்தையில் கொள்முதல்கள் செய்யப்படுவதையும், கிராம் சுவராஜ் பயனாளிகளின் வங்கி கணக்குகளில் நேரடியாக பணத்தை செலுத்திய நடவடிக்கையையும், சமூக பாதுகாப்பு மற்றும் இதர நலத் திட்டங்களையும் அமைச்சர் பாராட்டினார்.
ஜம்மு காஷ்மீர் துணைநிலை ஆளுநர் திரு மனோஜ் சின்ஹா மற்றும் மத்திய மற்றும் ஜம்மு காஷ்மீர் அரசின் மூத்த அலுவலர்கள் இக் கூட்டத்தில் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1728310
நிதி அமைச்சகம்
மத்திய மறைமுக வரிகள் மற்றும் சுங்க வாரியத்தின் சிறப்பு தூய்மை இயக்கம் 3.0 முழு வீச்சில் நடைபெற்றுவருகிறது
மகாத்மா காந்திக்கு, 'தூய்மையான இந்தியா' என்ற இதயப்பூர்வமான மரியாதையை செலுத்தும் நோக்கில், 2023 செப்டம்பர் 15ஆம் தேதி அன்று தொடங்கப்பட்ட நிலுவையில் உள்ள கோப்புகளை பைசல் செய்வதற்கான சிறப்பு இயக்கம் 3.0-ல் மத்திய மறைமுக வரிகள் மற்றும் சுங்க வாரியம் மிகுந்த ஆர்வத்துடன் பங்கேற்கிறது.
நாடு முழுவதும் உள்ள அதன் கள அலுவலகங்களுடன் இணைந்து, 2023 அக்டோபர் 2 முதல் 31வரையிலான இயக்கத்தின் போது அடையாளம் காணப்பட்ட குறிப்புகள் / பிரச்சனைகளுக்கு தீர்வுகாண முயற்சி செய்கிறது.
2023 அக்டோபர் 09 நிலவரப்படி, 31 முக்கிய பிரமுகர்களின் குறிப்புகள், 933 பொதுமக்கள் குறைகள், 357 பொதுமக்கள் குறைகேட்பு மனுக்கள் இத்திட்டத்தின் கீழ் தீர்வு காணப்பட்டுள்ளன. இதுவரை, 1,038 இடங்கள் தூய்மைப் பணிகளை மேற்கொள்வதற்காக அடையாளம் காணப்பட்டுள்ளன. மேலும், சுமார் 44,000 கோப்புகள் மற்றும் 23,000 மின்-கோப்புகள் மறுஆய்வுக்காக அடையாளம் காணப்பட்டுள்ளன. பழைய, பயன்படுத்தப்படாத உபகரணங்கள் மற்றும் கழிவுப் பொருட்கள் அகற்றப்பட்டன. இதனால் கிடைத்த கூடுதல் இடம் இதரப் பணிகளுக்குப் பயன்படுத்தப்படும்.
ரசாயனம் மற்றும் உரங்கள் அமைச்சகம்
இரசாயன மருந்துகள் மற்றும் மருந்து உற்பத்தித் தொழில் துறை பிரதிநிதிகள் மற்றும் அவர்களது சங்கத்தினருடன் காணொளிக் காட்சி மூலம் மத்திய மருந்துகள் சார் துறையின் செயலாளர் ஆலோசனை
உள்நாட்டுத் தேவைகளைப் பூர்த்தி செய்யவும், வெளிநாடுகளுக்கு அளித்த உத்தரவாதங்களைக் காப்பற்றவும் தேவையான அளவுக்கு ஹைட்ராக்சி குளோரோ குயினைன் மாத்திரைகளைத் தயாரிப்பது உள்ளிட்ட அத்தியாவசிய மருந்துகளை இந்தியாவின் மருந்து உற்பத்தித் துறை போதிய அளவுக்கு உற்பத்தி செய்து வருகிறது. மாநில / யூனியன் பிரதேச நிர்வாகங்களின் உதவியுடன், இந்த மருந்துகள் உற்பத்தி மற்றும் நாடு முழுக்க இதைக் கொண்டு செல்லப்படுதல் உறுதி செய்யப்படுகிறது. மருந்துகள் மற்றும் மருத்துவ சாதனங்கள் உற்பத்தித் தொழில் துறையினருக்கு உள்ள பிரச்சினைகள் மற்றும் அவர்களின் செயல்பாடுகளை ஆய்வு செய்வதற்கு மத்திய மருந்துகள் சார் துறையின் செயலாளர் டாக்டர். பி.டி. வகேலா தலைமையில் இங்கு இன்று காணொளிக் காட்சி மூலம் நடைபெற்ற கூட்டத்துக்குப் பிறகு இந்த சூழ்நிலை உருவானது.
பல்வேறு இடங்களில் தங்களுக்கு உள்ள பிரச்சினைகளை தொழில் துறையினர் எடுத்துரைத்தனர். வடகிழக்குப் பகுதியில் மருந்துகள் வழங்குவதில் ஏற்பட்ட முக்கிய பிரச்சினைகளுக்கு, மத்திய மாநில அரசுகளின் பல்வேறு துறைகளின் ஒருங்கமைந்த முயற்சிகள் மூலம் தீர்வு காணப்பட்டது. இந்தத் துறையினரின் பிரச்சினைகளைக் கண்டறிந்து, உரிய அதிகாரிகள் மூலம் விரைவில் நடவடிக்கை எடுக்க வேண்டும் என்பதற்காக, தொழில் துறையினர், மாநிலங்கள் மற்றும் இதர துறைகளுடன்; இமெயில், வாட்ஸப் குழுக்கள், மருந்துகள்சார் துறையில் அமைக்கப்பட்டுள்ள கட்டுப்பாட்டு அறை மற்றும் என்.பி.பி.ஏ. மூலமாகவும், காணொளிக் காட்சி மூலமாகவும், தங்கள் துறை தொடர்ந்து தொடர்பில் இருப்பதாக அவர் தெரிவித்தார்.
(Visitor Counter : 110
பிரதமர் அலுவலகம்
காந்தி அமைதி விருது வழங்கும் விழாவில் பிரதமர் பங்கேற்பு
2015, 2016, 2017 மற்றும் 2018ஆம் ஆண்டுக்கான காந்தி அமைதி விருது குடியரசுத் தலைவர் திரு ராம் நாத் கோவிந்த், இன்று குடியரசுத் தலைவர் மாளிகையில் வழங்கினார். இந்நிகழ்ச்சியில் பிரதமர் திரு நரேந்திர மோடி பங்கேற்றார்.
இந்த நிகழ்ச்சியில் பங்கேற்ற பிரதமர், காந்தி அமைதி விருதை பெற்ற அனைவருக்கும் தனது வாழ்த்துகளைத் தெரிவித்துக் கொண்டார். இந்தியா, மகாத்மா காந்தியின் 150-வது பிறந்தநாளைக் கொண்டாடும் இவ்வேளையில், இந்த விருது வழங்கப்பட்டுள்ளது என்று அவர் குறிப்பிட்டார். இத்தருணத்தில் மகாத்மா காந்தி விரும்பிய வைஷ்ணவ ஜன தோ பாடலை உலகெங்கும் 150 நாடுகளில் கலைஞர்கள் பாடியது தனக்கு மகிழ்ச்சி அளிப்பதாக பிரதமர் தெரிவித்தார். இன்றும் காந்தியின் போதனைகளை உலகம் முழுவதும் ஏற்றுக்கொள்கிறது என்பதற்கு ஒரு சிறந்த எடுத்துக்காட்டாகும் என்று அவர் கூறினார்.
தூய்மைக்கான மகாத்மா காந்தியின் அர்ப்பணிப்பு குறித்தும் பிரதமர் குறிப்பிட்டார்.
மகாத்மா காந்தியின் தொலைநோக்கு முயற்சிகளால் சுதந்திரப் போராட்டம் மிகப் பெரிய இயக்கமாக மாறியது என்று பிரதமர் தெரிவித்தார். ஜன் பஹீதாரியையும்  ஜன் அந்தோலனையும்  மகாத்மா காந்தி ஒருங்கிணைத்தார் என்று பிரதமர் கூறினார்.
இந்தியாவின் சுதந்திரத்திற்காக ஒவ்வொருவரும் பங்களிக்கிறார்கள் என்ற எண்ணத்தை மகாத்மா காந்தி உருவாக்கினார் என்றும் பிரதமர் தெரிவித்தார்.
-------
(Visitor Counter : 163
நிலக்கரி அமைச்சகம்
அனல்மின் நிலையங்களுக்கு போதுமான நிலக்கரி கிடைக்க ஏற்பாடு
அனல்மின் நிலையங்களில் நிலக்கரி கையிருப்பு 28% அதிகரித்து 33.46 மில்லியன் டன்னாக உள்ளது
இந்திய ரயில்வே தேவையான அளவு நிலக்கரி ஏற்றிச்செல்லும் வேகன்களை வழங்க தயார் நிலையில் உள்ளது.
(அனல்மின் நிலையங்களுக்கு தேவையான நிலக்கரி கையிருப்பு உள்ளதாக நிலக்கரி அமைச்சகம் தெரிவித்துள்ளது. நடப்பாண்டு ஜூலை மாதம் 16ஆம் தேதி நிலவரப்படி அனல்மின் நிலையங்களில் 33.46 மில்லியன் டன் நிலக்கரி கையிருப்பு உள்ளதாக தெரிவிக்கப்பட்டுள்ளது. கடந்த ஆண்டு காலகட்டத்தோடு ஒப்பிடுகையில் இந்த அளவு 28% அதிகம் என்பது குறிப்பிடத்தக்கது. நிலக்கரி அமைச்சகம் மத்திய மற்றும் மாநில அனல்மின் நிலையங்களுடன் தொடர்பில் இருப்பதாகவும் நிலக்கரி பற்றாக்குறை என்பது அறவே இல்லை என்றும் தெரிவிக்கப்பட்டுள்ளது.
கடந்த ஆண்டோடு ஒப்பிடுகையில் இந்த ஆண்டு ஜூலை மாதம் அனல்மின் நிலைய உற்பத்தி மிக அதிக அளவில் இருந்தது என்றும் மழை காரணமாக நிலக்கரி உற்பத்தி பெரிதும் பாதிக்கப்படும் நிலை இருந்ததாகவும் ஒவ்வொரு சுரங்கம் குறித்தும் முன்கூட்டியே தகவல் சேகரிக்கப்பட்டு திட்டமிடப்பட்டதால் பருவமழை காலத்திலும் உற்பத்தி பாதிக்கப்படாமல் கவனம் செலுத்தப்பட்டதாகவும் அமைச்சகம் தெரிவித்துள்ளது. நிலக்கரி உற்பத்தி மையங்கள் போக்குவரத்துக்காக சிமெண்டு சாலைகளை அமைத்து இருப்பதால் தங்கு தடையின்றி போக்குவரத்து மேற்கொள்ளப்பட்டதாகவும் தெரிவிக்கப்பட்டுள்ளது.
ஒருபுறம் உற்பத்தி பாதிக்கப்படாமல் கவனம் எடுத்துக்கொண்ட நிலையில் ரயில்வே துறையும் போதுமான வேகன்களை தயார் நிலையில் வைத்திருந்ததன் காரணமாக அனல்மின் நிலையங்களுக்கு நிலக்கரியை எடுத்துச்செல்வதில் எந்த பாதிப்பும் ஏற்படவில்லை.
-----

SM/VS/KRS
குடியரசுத் துணைத் தலைவர் செயலகம்
கொவிட்-19 காலத்தில் புதிய முயற்சிகளுடன் நிலைமைக்கேற்ப உயர்ந்திருப்பதற்காக ரயில்வேயைக் குடியரசு துணைத்தலைவர் பாராட்டியுள்ளார்
பெருந்தொற்று காலத்தில் நிலைமைக்கேற்ப உயர்ந்திருப்பதற்காக இந்திய ரயில்வேயை இன்று பாராட்டிய குடியரசு துணைத்தலைவர் திரு. எம் வெங்கையா நாயுடு, கொவிட்-19 காரணமாக ஏற்பட்ட முன்னெப்போதும் இல்லாத சவால்களுடன் தொடர்ந்து இயங்குவதற்கும் வாடிக்கையாளர்களைப் பாதுகாப்பதற்கும் புதிய முயற்சிகளை மேற்கொண்டதாகக் கூறினார்.
கொவிட் நோய் தனிமைப்படுத்துதலுக்கான பெட்டிகள், தொழிலாளர்களுக்கான சிறப்பு ரயில்கள், ஆக்சிஜன் எக்ஸ்பிரஸ் ரயில்கள் ஆகியவற்றை உதாரணமாக வழங்கிய திரு நாயுடு பெருந்தொற்றை நன்றாகக் கையாள நாட்டிற்கு இந்திய ரயில்வே உதவியதாகவும் அதன் ஒட்டுமொத்த செயல்பாட்டை முடுக்கி விட்டதாகவும் கூறினார்.
முழு உடலையும் மூடிப்பாதுகாக்கும் உடைகள். கைகளைத் தூய்மை செய்யும் திரவங்கள். முகக்கவசங்கள் ஆகியவற்றின் தயாரிப்பு மற்றும் தொழிற்பிரிவு மேம்பாட்டுக்கும், நகரங்கள் மற்றும் கிராமங்களுக்கு மருத்துவ உபகரணங்கள், பொதுப்பயன்பாட்டு பொருட்கள் ஆகியவற்றை ஏற்றிச் செல்வதை உறுதிப்படுத்தியதற்கும் குடியரசுத்துணைத் தலைவர் பாராட்டு தெரிவித்தார். இந்த ஆக்கப்பூர்வமான பணி காரணமாக சரக்குகள் மற்றும் உணவுப்பொருட்களின் பற்றாக்குறை பெருமளவு குறைக்கப்பட்டது. பெருந்தொற்றினை நல்லமுறையில் சமாளிக்க ரயில்வே நாட்டுக்கு உதவிசெய்தது மட்டுமின்றி தேவைப்படும் நேரத்தில் மிகமுக்கியமான வாழ்க்கைப் பாதுகாப்பு சாதனம் என்பதையும் நிரூபித்துள்ளது என்று அவர் கூறினார்.
தரம் உயர்த்தப்பட்ட எல்எச்பி அடுக்குகள், கூடுதல் விஸ்டாடம் பெட்டிகள் ஆகியவற்றுடன் விசாகப்பட்டினம் – கிராண்டுல் பயணிகள் ரயில்வண்டியை விசாகப்பட்டினம் ரயில் நிலையத்தில் கொடியசைத்து அனுப்பி வைத்த பின் திரு நாயுடு உரையாற்றினார்.
இந்த நகருடன் தமது நெருக்கமான உறவை நினைவு கூர்ந்த குடியரசு துணைத்தலைவர். விசாகப்பட்டினம் – அராகு வழித்தடத்தில் விஸ்டாடம் பெட்டிகள் பயன்படுத்தப்படுவதை விரைவுபடுத்த வேண்டும் என்ற தமது ஆலோசனையை ஏற்றுக்கொண்டு முடிவெடுத்த ரயில்வே அமைச்சர் திரு. அஸ்வினி வைஷ்ணவுக்கும் அரசுக்கும் நன்றி தெரிவித்தார்.
விசாகப்பட்டினம் நகரத்தின் தூய்மைக்குப் பாராட்டு தெரிவித்த திரு நாயுடு, தூய்மை இந்தியா இயக்கத்தை மக்கள் இயக்கமாக தொடர வேண்டும் என்று வலியுறுத்தினார். குறிப்பாக ரயில்களையும் ரயில்நிலையங்களையும் தூய்மையாக வைத்திருப்பதை தமது பொறுப்பாக ஏற்றுக் கொள்ள வெண்டும் என்று அவர் வலியுறுத்தினார்.
ஆந்திரப் பிரதேச அமைச்சர் திரு.முட்டம் செட்டி சீனிவாசராவ் உட்பட பலர் இந்த நிகழ்ச்சியில் கலந்து கொண்டனர்.
பாதுகாப்பு அமைச்சகம்
பாரத் எர்த் மூவர்ஸ் நிறுவனம் மற்றும் ஆயுதத் தளவாட வாரியம் இணைந்து தயாரித்த அதி நவீன 155mm 52 Cal பீரங்கி
ஆயுதத் தளவாட வாரியம் மற்றும் பாரத் எர்த் மூவர்ஸ் நிறுவனம் சேர்ந்து தயாரித்த அதி நவீன பீரங்கி சென்னையில் நடைபெறும் ராணுவக் கண்காட்சியில் அறிமுகம் செய்யப்பட்டது. பாரத் எர்த் மூவர்ஸ் நிறுவனத்தின் தலைவர் மற்றும் நிர்வாக இயக்குநர் திரு. தீபக் குமார் ஹோடா, ஆயுதத் தளவாட வாரியத்தின் தலைவர் மற்றும் ஆயுதத் தொழிற்சாலையின் தலைமை இயக்குநர் திரு எஸ்.கே. சவ்ராசியா ஆகியோர் இந்த அதிநவீன பீரங்கியை நாட்டுக்கு அர்ப்பணித்தனர்.
பாரத் எர்த் மூவர்ஸ் நிறுவனம் மற்றும் பாரத் மின்னணு நிறுவனத்துடன் சேர்ந்து ஆயுதத் தளவாட வாரியம் தனியாக வடிவமைத்துத் தயாரித்துள்ள தனித்துவமான இந்தப் பீரங்கி, “மேக் இன் இந்தியா” திட்டத்திற்கு ஏற்ற ஒளிரும் எடுத்துக்காட்டாகத் திகழ்கிறது. வழிகாட்டுதலுடன் கூடிய ஜிபிஎஸ் வசதி, கணினியுடன் கூடிய தரவு மேலாண்மை, இரவு, பகல் உள்ளிட்ட எல்லா நேரத்திலும் பயன்படுத்தக்கூடிய வசதி ஆகிய நவீன தொழில்நுட்பங்களை உள்ளடக்கியதாக இந்தப் பீரங்கி தயாரிக்கப்பட்டுள்ளது.
இந்தப் பீரங்கியை எடுத்துச்செல்வதற்காகப் பயன்படுத்தப்படும் BEML-TATRA 8X8 கனரக வாகனம், 10 கிலோவாட் / டன்-னுக்கும் அதிகமான ஆற்றல் மற்றும் எடை விகிதாச்சாரத்துடன் கூடிய 300 கிலோவாட்  என்ஜின் பொருத்தப்பட்டதாகும். அதிவேகமாக இயங்கக்கூடிய இந்த வாகனம், பாதையில்லாத கரடுமுரடனா இடங்களிலும் செல்லும் வகையில் ஒவ்வொரு சக்கரத்தையும் தனித்தனியே இயக்கும் தொழில்நுட்பம் கொண்டதாகும். இந்த வாகனம் சாலையில் மணிக்கு 80 கிலோ மீட்டர் வேகத்திலும், கரடுமுரடான பாதைகளில் மணிக்கு 30 கிலோ மீட்டருக்கும் மேற்பட்ட வேகத்திலும் செல்லக்கூடியதாகும். அத்துடன் ஒருமுறை எரிபொருள் நிரப்பினால் ஆயிரம் கிலோ மீட்டர்வரை எரிபொருள் நிரப்பாமல் இந்த வாகனம் செல்லும் திறனும் கொண்டதாகும்.
கூடுதல் விவரங்களுக்கு www.pib.nic.in என்ற இணையதளத்தைப் பார்க்கவும்.
----
(Visitor Counter : 89
பிரதமர் அலுவலகம்
பிரபல ராக்கெட் விஞ்ஞானியும், கேலக்டிக் எனர்ஜி வென்ச்சர்ஸ் நிறுவனருமான திரு. சியாபுலேலா சூசாவுடனான பிரதமரின் சந்திப்பு
பிரதமர் திரு. நரேந்திர மோடி 24 ஆகஸ்ட் 2023 அன்று ஜோகன்னஸ்பர்க்கில் புகழ்பெற்ற ராக்கெட் விஞ்ஞானியும் கேலக்டிக் எனர்ஜி வென்சர்ஸின் நிறுவனர் மற்றும் நிர்வாக இயக்குநருமான திரு. சியாபுலேலா சூசாவை சந்தித்தார்.
சந்திராயன்-3 விண்கலம் வெற்றிகரமாக விண்ணில் செலுத்தப்பட்டதற்கு பிரதமருக்கு திரு. சூசா வாழ்த்து தெரிவித்தார். இந்த வெற்றிக்கு டிஜிட்டல் இந்தியா தான் காரணம் என்றும், இந்தியாவில் நடந்து வரும் தமது திட்டங்களை எடுத்துரைத்தார்.
எரிசக்தியின் எதிர்காலம் மற்றும் நிலையான தீர்வுகளைக் கண்டறிவது தொடர்பான விஷயங்கள் குறித்தும் விவாதிக்கப்பட்டது.
சமூக நிதி மற்றும் அதிகாரமளித்தல் அமைச்சகம்
தேசிய பிற்படுத்தப்பட்டோர் ஆணையத்தின் தலைவராக திரு ஹன்ஸ்ராஜ் கங்காராம் ஆஹிர் பொறுப்பேற்பு
தேசிய பிற்படுத்தப்பட்டோர் ஆணையத்தின் தலைவராக திரு ஹன்ஸ்ராஜ் கங்காராம் ஆஹிர் இன்று புதுதில்லியில் பொறுப்பேற்று கொண்டார். அடிப்படையில் விவசாயியான அவர், மகாராஷ்டிர மாநிலம் சந்திரப்பூர் மாவட்டதைச் சேர்ந்தவராவார்.
திரு ஹன்ஸ்ராஜ் கங்காராம் ஆஹிர் மகாராஷ்டிர மாநிலம் சந்திரப்பூர் மக்களவை தொகுதியிலிருந்து நான்கு முறை தேர்வு செய்யப்பட்டுள்ளார். மகாராஷ்டிர மாநிலத்தின் மேலவை உறுப்பினராகவும் அவர் பணியாற்றியுள்ளார். நிலக்கரி மற்றும் எஃகு துறைக்கான நாடாளுமன்ற நிலைக்குழுத் தலைவராகவும் பல்வேறு துறைகளில் நாடாளுமன்ற நிலைக்குழு உறுப்பினராகவும் இருந்துள்ளார். 16- வது மக்களவை பகுதி காலத்தின் போது, மத்திய உள்துறை மற்றும் ரசாயனம் மற்றும் உரங்கள் துறை இணையமைச்சராகவும் அவர் பதவி வகித்துள்ளார்.